Aalborg Stiftstidende, 1835-06-01
Blandt de flere Skaaler eller Toaster, som bleve udbragte ved Festen paa Kiøbenhavns Skyde, bane den 28de Mai sidstleden, var en af Secretair Ussing, for Offentlighed i Communalbestyrelsen, Særdeleshed Kjøbstædernes og fornemmelig derunder Hovedstadens. Proponenten ivrer mod Hemmeligholdelses=Sy stemmet fra Embedsmændenens Side, og i Modsætning hertil nævner han Byfoged og Borgmester Ræder i Horsens, som den, der har givet det første Exempel paa Offentlighed fra Autoriteternes Side i Communalvæsenet, et Exempel, som det er glædeligt at see, at en anden Kjøbstæd=Øvrighed, Magistraten i Aarhuus, har efterfulgt. Skaalen blev, efter hvad offentligen er anført, uophørligen afbrudt ved Forsamlingens bifaldsraab. Hvad der tales i et muntert Lag, lader man gaae uændset hen, men naar Selskabet lader sine Skaaler, ved Trykken bekjendtgjøres i Døgnbladene der læses af mange Uforstandige, tør man ikke undlade at gjøre opmærksom paa det Anstødelige, der findes i Proponentens ovennævnte Skaal eller Toast. Først er det nu aldeles feillagtigt at anføre Hr. Overanditeur Ræder som den første, der har give Exemplet paa en saadan Offentlighed. Det vil de være altfor vidtløftigt her at opregne de mang foldige, langt udførligere trykte, Beskrivelser, som tidligere af Andre ere udgivne over enkelte Sogne, Herreder, ja vel Amter, samt Kjøbstæder, for ikke at tale om Pontoppidans danske Atlas, Riises sterre og lille Geographi og Munthes Verdenshistorie, der alle vise, at Hr. Overauditeur Ræder ikke er den første, der ved Trykken har offentliggjort et Regnskab over en Kjøbstæd-Communes Tilstand. Naar Sagen derhos betragtes med sindigt Overlæg, vækker det alene Tvivl om en saadan trykt Beskrivelses Nytte, at denne Bekjendtgjørelses=Maade sikke er anbefalet af selve Regjeringen. Dersom Regjeringen havde anseet det ønskeligt, at et saadan Regnskab trykkedes, saa havde den nok bestemt dette. Embedsmanden skal aldrig gjøre Mere, end hvad den ler ham befalet. Derved træffer han sikkrest sine høie Foresattes Villie. Det er farligt at begynde med saadanne ikke befalede Offentliggjørelser, som kun give Nyhedssygen yderligere Næring og tjene til unyttig Stof for Døgnbladene. Rigtignok har Lovgiveren i mange andre Tilfælde befalet, at slige Kundgjørelser, skulle finde Sted, idet han f. Ex. har paabudet, at det aarligt Regnskab over Kjøbenhavns Fattigvæsen, og Skolevæsen skulde offentligen ved Trykken bekjendtgjøres, ligesom han ogsaa har tilkjendegivet sin bestemte Villie, at Almeenaanden skal oplives, hvilket synes hensigtsmæssigst at kunne tage sin Begyndelse med at oplyse Borgerne om den Communes Tilstand, hvoraf de selv ere Medlemmer. Men dette vedkommer altsammen ikke Kjøbstæds=Magistraterne. Saalænge det ikke er dem befalet, ved Trykken at hoffentliggjøre saadanne aarlige Regnskaber, skulle de afholde sig fra saadanne Jnnovationer og ikke afbryde, deres gode Ro ved at overtage dem et Arbeide, som Lovgivningen ikke paalægger dem, blot for at stoppe Munden paa et tilfældigt Oppositions=Partii. Ogsaa taler det imod Nytten af slige trykte Regnskaber, et de ikke finde meere almindelig Efterlignelse; thi vel er det Exempel, som Borgmesteren i Horsens i forrige Aar har givet, strax blevet efterfulgt af Magistraten i Aarhuus, men dette er kun een Øvrighed, og een Svale, veed man nok, gjør ingen Sommer. Da Herr Ussing derhos selv giør opmærksom paa, at Kjøbstædernes Hovedregnskaber, efter Placaten af 23de Marts 1827, skulle henlægges 3 Uger paa By sens Raadstue til alle Borgeres Eftersyn, saa sees det ikke, hvorfor han ønsker en endnu større Offentlighed, ligesom det heller ikke skjønnes, hvorledes dette kan anføres som Grund for, at en lignende Offfentlighed bør finde Sted i Henseende til Kbhvns. 2 Communalvæsen. Hvad de øvrige Kjøbstæder angaaer, da kan ogsaa den, som ønsker at læse Beskrivelser over samtlige danske Kjøbstæder, (der, efter Jndsenderens Mening, maa kunne trædet istedetfor aarlige Communalregnskaber) erholdes saadanne i Cancelliet, til hvilket Collegium samtlige Kjøbstædøvrigheder i Aaret 1832 indgave særdeles smukke og udførlige Beskrivelser over enhver By. Disse Beskrivelser forventer man iøvrigt i sin Tid at see indrykkede i Dagen, saameget mere, som der gives vantroe Personer, der ikke ville kjende noget til disse Beskrivelser.